**Suplement i Certifikatës për kualifikimin profesional, “PUNIME DEKORATIVE DHE BOJATISJE” Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё bisnesi tё vogёl nё veprimtaritё profesionale pёrkatёse.
* Të analizojë, planifikojë dhe kryejё organizimin e vogël të punës në punimet decorative dhe të bojatisjes.
* Tё kryejё llogaritje të volumeve dhe materialeve për punimet dekorative dhe të bojatisjes.
* Tё planifikojë nevojën e burimeve njerëzore.
* Tё ndajë detyrat e punës sipas grafikut të punimeve.
* Të plotësojë dokumentacionin teknik në punimet dekorative dhe të bojatisjes.
* Të kryejë procese parapërgatitore për punime dekorative dhe të bojatisjes.
* Tё kryejё punime dekorative me kartonxhes dhe maskime të instalimeve të ndryshme.
* Tё kryejё punime dekorative me kartonxhes të tavaneve të varur.
* Tё kryejё punime të elementeve dekorative në mjedise të brendshme (korniza e rozeta tavanesh, etj.) e të jashtme (fasada) korniza perimetrale të dritareve.
* Tё kryejё punime patinimi me materiale e teknika patinuese të ndryshme në sipërfaqe me suva e pa suva në mjedise të brendshme (tavan, mur, shtyllë, tra, qemerë, korniza dritaresh, etj) e të jashtme (fasada).
* Tё kryejё punime bojatisje me materiale e teknika bojatisje të ndryshme në sipërfaqe me suva e pa suva,
* Tё kryejё punime bojatisje me materiale e teknika bojatisje të ndryshme në sipërfaqe druri, betoni e metali, etj të brendshme e të jashtme (fasada).
* Tё kryejё punime bojatisje dekorative të ndryshme.
* Tё kryejё punime të veshjes me letër murale dekorative me ngjitje në sipërfaqe të ndryshme.
* Tё kryejё punime të veshjes me letër murale dekorative me vetëngjitje (adeziv), 3D dhe e personalizuar.
* Tё kryejё punime dekorative të sipërfaqeve me teserina.
* Tё kryejё punime bojatisje me materiale e teknika bojatisje të ndryshme në sipërfaqe prej tulle e guri të brendshme e të jashtme.
* Të kryejë riparime të mundshme gjatë punimeve dekorative dhe të bojatisjes.
* Të zbatojë rregullat e sigurisë në punë, të mbrojtjes së mjedisit dhe të MKZ.
* Të kontrollojë cilësinë e punimeve mbas kryerjes së punimeve dekorative dhe të bojatisjes.
* Të zbatojë standardet e profesionit gjatë kryerjes së punimeve.
* Të kryejё detyra administrative e tregtare për punime dekorative dhe të bojatisjes.
* Të ngrejë nivelin profesional për punime dekorative dhe të bojatisjes.
* Të komunikojë me etikë profesionale.
* Të përdorë teknologjinë dixhitale në mbështetje të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Punime dekorative dhe bojatisje”, niveli III në KSHK, referuar nivelit III të KEK, e pajis individin Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi nxënësit t’i drejtohet tregut të punës si një specialist i kualifikuar, me aftësi e njohuri të mjaftueshme për të ushtruar zanatin përkatës si specialist në bojatisje, ndërtime muresh me materiale të sistemeve të thata, aplikues i detajeve dekorative duke u punësuar në kompani ndërtimi, njësi të shitjes së materialeve të ndërtimit dhe veprimtari të tjera, duke u vetëpunësuar si specialist ose mbas një përvoje pune duke u vetëpunësuar si sipërmarrës dhe duke punësuar individë të tjerë në veprimtari të punimeve dekorative dhe lyerje. Aplikimi i këtij profesioni ofron hapësira të gjera e të shumta në  
fusha ndërtimore.

Me përfundimin e kualifikimit profesional “Punime dekorative dhe bojatisje”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).